《迎亲来毕幼妹之嫁久雨稽阻思望而作一首》
宋代·韦骧

江南二月尚春寒，千里安舆冒险艰。远想长岐同积雨，不知今险过何山。

出迎应喜诸孙慧，奉寿须惊两鬓班。从此莫轻离膝下，茹蔬坚乞侍高閒。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。